
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης και ταυτόχρονης πραγματοποίη¬ 
σης μέρους αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/1979 «περί καθορισμού ανωτάτου ορίου συ- 
ντελεστοΰ δομήσεως κλπ.» (ΦΕΚ 58/Α) και ειδικότερα το άρθρο 2. 

2. Τις διατάξεις του π. δ/τος 470/1979 «περί μετασχηματισμού των 
συντελεστών δομήσεων εις εμβαδά κατά την εφαρμογή του ν. 880/1979» 
(ΦΕΚ 138/Α), όπως τροποποιήθηκε με το από 19.6.1987 π. δ/γμα 
(ΦΕΚ 592/Δ·), 

3. Τις διατάξεις του π. δ/τος 510/1979 «περί ρυθμίσεως θεμάτων με¬ 
ταφοράς συντελεστού δομήσεως κατά το ν. 880/1979» (ΦΕΚ 154/Α), 
όπως τροποποιήθηκε με το υπ’αριθμ. 367/87 π. δ/γμα (ΦΕΚ 163/Α). 

4. Τις διατάξεις του ν. 1032/1980 «περί συοτάσεως Υπουργείου Χωρο¬ 
ταξίας, Οικισμού και Περιβάλλοντος» (ΦΕΚ 57/Α) και ειδικότερα τα άρ¬ 
θρα 2, 3-και 7. 

5. Τις διατάξεις του ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παρ. 1. 

6. Την υπ’ αριθμ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στο Υπουργείο Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφορών 
και Επικοινωνιών και Υφυπουργού στο Υπουργείο Εθνικής Οικονομίας» 
(ΦΕΚ 526/Β). 

7. Την υπ’ αριθμ. Υ. 1436/1987 απόφαση του Πρωθυπουργού «καθο¬ 
ρισμός αρμοδιοτήτων του Αναπληρωτή Υπουργού Περιβάλλοντος, Χωρο¬ 
ταξίας και Δημοσίων Έργων Μανόλη Παπαστεφανάκι» (ΦΕΚ 549/Β/ 
16.10.1987). ■ 

8. Την υπ’ αριθ. 7.923/1987 πράξη συναίνεσης των Γεοίργίου, Νικο¬ 
λάου, Αθανασίας και Εμμανουήλ Κοκοτάκη, αποκλειστικών κυρίων του 
παρακάτω περιγραφομένου ακινήτου. 

9. Τις από 20.1.1987 (αρ. πρ. 3220/87) και 2.7.1987 (αρ. πρ. 
44552/1987) αιτήσεις των Αθανασίας, Νικολάου, Εμμανουήλ και Γεωρ¬ 
γίου Κοκοτάκη. 

10; Την υπ’ αριθμ. 120/1987 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

11. Την υπ’ αριθμ. 73052/14102/16.11.1987 απόφαση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έργων 
για προέγκριση της σχετικής τεχνικής μελέτης, με πρόταση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Άρθρο 1. 

1) Εγκρίνεται η μεταφορά του συντελεστή δόμησης του με στοιχεία 
ΑΒΓΔΕΖΗΘΙΚΑ ρυμοτομουμένου ακινήτου (βαρυνομένου) που βρίσκεται 
εντός του εγκεκριμένου ρυμοτομικού σχεδίου της κοινότητας Αμπελώνος 
(ν. Λαρίσης), του οποίου αποκλειστικοί κύριοι τυγχάνουν οι παραπάνω αι- 
τούντες τη μεταφορά του συντελεστή δόμησης Αθανασία Κοκοτάκη, Νικό¬ 
λαος, Εμμανουήλ.και Γεώργιος κοκοτάκης, όπως το βαρυνόμενο ακίνητο 
φαίνεται στο σχετικό πρωτότυπο διάγραμμα σε κλίμακα 1:500, που θεω¬ 
ρήθηκε από τον Προϊστάμενο της Δ/νσης Πολεοδομικιύν Εφαρμογών με 
τι;, . αοιθμ. 75712/1987 πράξη του και που συνοπτικό του αντίτυπο 


δημοσιεύεται με το παρόν διάταγμα. 

2) Τα ειδικότερα στοιχεία του βαρυνομένου ακινήτου και της μεταφοράς 
του συντελεστή δόμησης είναι τα εξής: 

α. Εμβαδόν ακινήτου: 8261,80 μ 2 . 

β. Συντελεστής δόμησης βάσει του οποίου πραγματοποιείται η μετα¬ 
φορά: 1,2. 

γ. Δομήσιμες επιφάνειες που αντιστοιχούν σ’ αυτό είναι: 8261,80x1,2 
= 9914,16 μ 2 (4957.08 μ 2 από ισόγειο ν;;.455 ϊ’,08 μ 2 από ορόφους), 
ν Άρθρο 2. 

1) Εγκρίνεται η πραγματοποίηση μέρους του κατά το προηγούμενο άρ¬ 
θρο μεταφερομένου συντελεστή δόμησης και δη κατά 1877,78 μ 2 (938,89 
μ 2 από ισόγειο και 938,89 μ 2 από ορόφους) από το παραπάνω περιγραφό- 
μενο βαρυνόμενο ακίνητο σε άλλο ακίνητο (ωφελούμενο), που βρίσκεται επί 
των οδών Ομήρου και Στρατήγη του ρυμοτο;;·ν„ού -.χ^ύ-ιου Ν. Ψυχικού (Ατ¬ 
τικής) ιδιοκτησίας των ιδίων Αθανασίας, Νικολάου, Εμμανουήλ και Γεωρ¬ 
γίου Κοκοτάκη, όπως το ωφελούμενο ακίνητο φαίνεται με στοιχεία ΑΒΓΔΑ 
στο σχετικό πρωτότυπο διάγραμμα σε κλίμακα 1:200 που θεωρήθηκε από 
τον Προϊστάμενο της Δ/νσης Πολεοδομικών Εφαρμογών με την υπ’ αριθμ. 
75712/1987 πράξη του και που συνοπτικό του αντίτυπο δημοσιεύεται με 
το παρόν διάταγμα. 

2) Τα ειδικότερα τα στοιχεία πραγματοποίησης μεταφοράς συντελεστή 
δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφελού¬ 
μενο ακίνητο επιπλέον της επιτρεπόμενης βάσει των ισχυόντων στην πε¬ 
ριοχή όρων δόμησης 182,24 μ 2 που αντιστοιχεί σε 1877,78 μ 2 του βαρυ¬ 
νομένου ακινήτου. 

3) Τα ειδικότερα στοιχεία του ωφελουμένου ακινήτου μετά τη μεταφορά 
είναι τα εξής: 

α. Εμβαδόν οικοπέδου: 515,30 μ 2 . 

β. Συντελεστής δόμησης: 1,56. 

γ. Το κτίριο πρέπει να ανεγερθεί εντός του ωφελουμένου ακινήτου σύμ¬ 
φωνα με τις όψεις και κατόψεις που φαίνονται στα έξι (6) σχετικά πρωτό¬ 
τυπα διαγράμματα σε κλίμακα 1:50 (τα πέντε) και 1:200 (το ένα) που θεω¬ 
ρήθηκαν από τον Προϊστάμενο της Δ/νσης Πολεοδομικών Εφαρμογών με 
την υπ’αριθμ. 75712/1987 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 3. 

Εγκρίνεται η χορήγηση τίτλων μεταφοράς συντελεστή δόμησης στο 
όνομα των παραπάνω ιδιοκτητών του υπολειπομένου και μη χρησιμοποιη- 
θέντος εμβαδού 8036,38 μ 2 (4018,19 μ 2 από ισόγειο και 4018,19 μ 2 από 
ορόφους). 

Άρθρο 4. 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 7 Ιανουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 








ΟΔΟΙ Π ΓΤΡΑΤΗΓ4 

